ยาโบรโมคริปทีนมีรูปแบบจัดจำหน่ายอย่างไร
ก. ยาเม็ด
ข. ยาทา
ค. ยาหยอดทา
ง. ยาผง
ข้อที่ถูกต้องได้แก่ ก.  

เนื่องจาก :
ยาโบรโมคริปทีนมีรูปแบบจัดจำหน่าย : 
-  ยาเม็ด ขนาดความแรง 2.5 มิลลิกรัมต่อเม็ด 

ยาโบรโมคริปทีนมีขนาดรับประทานอย่างไร : 
-  ยาโบรโมคริปทีนมีขนาดยาเริ่มต้นโดยทั่วไป 1.25 - 2.5 มิลลิกรัมต่อวัน 
-  ทั้งนี้ขึ้นกับโรคและอาการของผู้ป่วย แพทย์ผู้ทำการรักษาอาจพิจารณาปรับขนาดยาผู้ป่วยเพิ่มขึ้นได้ตามผลลัพธ์ทางคลินิกจากการใช้ยา กล่าวคือ อาการของโรคที่ดีขึ้นของผู้ป่วยเทียบกับอาการจากผลข้างเคียงของยา อ่านเพิ่มเติมในบทความนี้หัวข้อ ยาโบรโมคริปทีนมีผลไม่พึงประสงค์ไหม 

หมายเหตุ :
-  ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ 
-  การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ

เมื่อมีการสั่งยาควรแจ้งแพทย์พยาบาลและเภสชกรอย่างไร : 
เมื่อมีการสั่งยาโบรโมคริปทีนควรแจ้ง แพทย์ พยาบาล และเภสัชกร เช่น 
-  ประวัติการแพ้ยา แพ้อาหาร และแพ้สารเคมีทุกชนิด 
-  ประวัติการใช้ยา ทั้งยาที่ซื้อทานเองและยาที่แพทย์สั่งจ่าย ผลิตภัณฑ์เสริมอาหาร วิตามิน และสมุนไพร 
ทั้งนี้เพื่อให้แน่ใจว่าผู้ป่วยจะไม่ได้รับยาที่อาจมีปฏิกิริยาระหว่างยาต่อกัน อ่านเพิ่มเติมในบทความนี้ในหัวข้อ ยาโบรโมคริปทีนมีปฏิกิริยากับยาตัวอื่นไหม 
-  ประวัติโรคประจำตัวทั้งโรคที่เป็นอยู่และโรคเรื้อรัง โดยเฉพาะหากมีประวัติโรคความดันโลหิตสูง หรือมีอาการปวดศีรษะไมเกรน 
-  ประวัติการเป็นลม หมดสติ โรคหัวใจรวมถึง โรคหัวใจเต้นผิดจังหวะ 
-  มีภาวะทางจิตเช่น โรคจิตเภท 
-  มีแผลในกระเพาะอาหารหรือในระบบทางเดินอาหาร 
-  โรคเรเนาด์ Raynauds syndrome ภาวะที่ผู้ป่วยจะมีอาการปวดหรือชาบริเวณมือและเท้าเมื่อสัมผัสอากาศเย็นจัด 
-  โรคไต และโรคตับ 
-  แจ้งให้แพทย์ทราบหากคุณเพิ่งมีการคลอดบุตร กำลังตั้งครรภ์ หรืออยู่ระหว่างการให้นมบุตร
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology